Мисия и визия

Визия
                Езикова гимназия «Д-р Петър Берон» град Кюстендил се утвърждава като съвременна образователна институция, която предлага качествена и модерна общообразователна, разширена и профилирана подготовка за пълноценна реализация в личностен, професионален и кариерен аспект.
    Общообразователната подготовка в гимназията е свързана с усвояването на основните групи ключови компетентности и е гаранция за успешно полагане на НВО в 10. клас и ДЗИ в 12. клас.
     Разширената подготовка развива, усъвършенства и надгражда компетентности от общообразователната подготовка.
     Профилираната подготовка е насочена основно към чуждите езици, което определя характера на училището съобразно ДОС като гимназия с профил чужди езици. Чуждоезикова подготовка е в съответствие с Общата европейска езикова рамка, Европейската референтна рамка за ключови компетентности и Европейската квалификационна рамка за учене през целия живот усъвършенства уменията за общуване на чужди езици и съдейства за личностна реализация, активен граждански живот и интегриране в съвременното общество. Това способства получаването на международно признати езикови дипломи и на сертификати  за владеене на чужд език.
    Профилираната подготовка във втори гимназиален етап е насочена и към предметите математика, история и цивилизации, география и икономика, философия , биология и здравно образование. Това дава възможност за получаване на профилирано образование в широк аспект и формиране на функционално грамотни, социално компетентни, отговорни и активни граждани, мотивирани да надграждат своите знания, умения и нагласи чрез учене през целия живот.
      Училището е иновативно и има стремеж да разширява и обогатява иновациите.
      Създават се условия за осъществяване на обучение в STEM среда.
      Езикова гимназия „Д-р Петър Берон”  се налага като водеща образователна институция, насочена към формиране на поведенчески модели и ценностна ориентация на младите хора за успешна адаптация и реализация в новите европейски реалности и глобализиращия се свят.


Мисия
Мисията на  Езикова гимназия „Д-р Петър Берон”, град Кюстендил, е да осигурява качествено и модерно образование, успешно съчетаващо традиции и новаторство, стимулиращо развитието, творческите заложби и потенциала на учениците като знаещи, търсещи и мотивирани за себереализация и изява в глобализиращия се свят. 
Училището като съвременна образователна институция ще подпомага учениците в развитието и усъвършенстването им в оптимална училищна среда, с квалифицирани педагогически специалисти и в партньорство с родителите. Усилията  са насочени към придобиване от учениците  на базисно образование и на актуални знания, умения и компетентности, които са им необходими, да се реализират успешно в социалната среда, с проява на уважение към гражданските права на другите и отговорно собствено поведение.
    Училището осигурява модел на обучение в модерна образователна среда  чрез:
·  осъществяване на високо качество и ефективност на цялостния образователен процес, включващ обучение, възпитание и социализация, в съответствие с изискванията на ЗПУО  и на всички поднормативни актове;
·  засилване интереса и мотивацията на учениците съобразно възрастовите и социалните промени в  живота и способността им да прилагат усвоените компетентности на практика;
·  равен достъп до качествено образование и приобщаване на всеки ученик; 
·  равнопоставеност и недопускане на дискриминация; 
·  защитаване на личните данни съгласно Общия регламент за защита на личните данни съгласно новото законодателство на Европейския съюз;
·  запазване и развитие на българската образователна традиция и активно участие в националните образователни практики и форуми;
·  хуманизъм, толерантност и  засилване на гражданските компетентности, водещи до отговорно поведение, уважение на гражданските права на другите и конкурентоспособност;
·  съхраняване на културното многообразие и приобщаване чрез родния език и чуждите езици  към световната цивилизационна общност; 
·  висок професионализъм на педагогическите кадри като предпоставка за иновативност и ефективност в педагогическите практики и използване на актуални стратегии, технологии и интерактивни методи на преподаване;
·  организация на образователния процес въз основа на научна обоснованост и прогнозиране на резултатите от иновациите за достигане на европейски стандарти в езиковото и общообразователното обучение и създаване на условия за придобиване на международни и национални сертификати;
·  усъвършенстване на работата в екип;
·  разширяване на уменията за самооценяване;
·  засилена подготовка за успешно полагане на НВО в 10.клас и на ДЗИ в 12. Клас;
·  активизиране на проектната дейност;
·  засилване на диалога с държавните и общинските институции и съвместна дейност с родителската общност;

  	Езикова гимназия „Д-р Петър Берон“, град Кюстендил осъществява управление на качеството на образованието съобразно Държавните  образователни  стандарти.


